Iуащхьэмахуэ дэкIащ
Урысей МЧС-м и кинолог IэнатIэр илъэс 20, къегъэлакIуэхэм я урысей зэгухьэныгъэр къызэрызэрагъэпэщрэ илъэси 10 зэрырикъум теухуа Iуэху Къэбэрдей-Балъкъэрым щекIуэкIащ.
Урысей МЧС-м Iуащхьэмахуэ щиIэ Къэзылъыхъуэ-къегъэлакIуэ гупым (ЭВПСО) щыщхэмрэ зэгухьэныгъэм и щIыналъэ къудамэм и лIыкIуэхэмрэ Европэм и щыгу нэхъ лъагэм — Iуащхьэмахуэ — дэкIащ.
Иджы япэу абы хэтащ Iуащхьэмахуэ щыIэ Къэзылъыхъуэ-къегъэлакIуэ гупым и кинолог IэнатIэм и лэжьакIуэхэу Быф Тимуррэ Малкандуев Расулрэ, я гъэсэнхэу «Оскар», «Буран» лабрадор хьэ лIэужьыгъуэр ящIыгъуу.
КъегъэлакIуэ гупыр, лабрадорхэм ягъэгушхуэу, Iуащхьэмахуэ щыгум дэкIри къехыжащ.
Бер Къантемыр,
Урысей МЧС-м и Управленэ нэхъыщхьэу КъБР-м щыIэм и пресс-IуэхущIапIэм и лэжьакIуэ.
